CELEX: 62018CN0598
Language: el
Date: 2018-09-21 00:00:00
Title: Υπόθεση C-598/18 P: Αναίρεση που άσκησε στις 21 Σεπτεμβρίου 2018 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (τέταρτο πενταμελές τμήμα) στις 13 Ιουλίου 2018 στην υπόθεση T-786/14, Ελένη Παυλικκά Μπουρδούβαλη κ.λπ. κατά Συμβουλίου της Ευρωπαϊκής Ένωσης κ.λπ.

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/25
            
         
      Αναίρεση που άσκησε στις 21 Σεπτεμβρίου 2018 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (τέταρτο πενταμελές τμήμα) στις 13 Ιουλίου 2018 στην υπόθεση T-786/14, Ελένη Παυλικκά Μπουρδούβαλη κ.λπ. κατά Συμβουλίου της Ευρωπαϊκής Ένωσης κ.λπ.
      (Υπόθεση C-598/18 P)
      (2018/C 427/33)
      Γλώσσα διαδικασίας: η αγγλική
      
         Διάδικοι
      
      
         Αναιρεσείον: Συμβούλιο της Ευρωπαϊκής Ένωσης (εκπρόσωποι: A. de Gregorio Merino, E. Χατζηϊωακειμίδου, I. Gurov)
      
         Λοιποί διάδικοι στην αναιρετική διαδικασία: Ελένη Παυλικκά Μπουρδούβαλη κ.λπ., Ευρωπαϊκή Επιτροπή, Ευρωπαϊκή Κεντρική Τράπεζα, Ευρωομάδα (Eurogroup), εκπροσωπούμενη από το Συμβούλιο της Ευρωπαϊκής Ένωσης, Ευρωπαϊκή Ένωση, εκπροσωπούμενη από την Ευρωπαϊκή Επιτροπή
      
         Αιτήματα
      
      Το αναιρεσείον ζητεί από το Δικαστήριο:
      
                  —
               
               
                  να αναιρέσει τα μέρη εκείνα των αναιρεσιβαλλομένων αποφάσεων στα οποία το Γενικό Δικαστήριο απέρριψε την ένσταση απαραδέκτου που προέβαλε το Συμβούλιο για λογαριασμό του Eurogroup
               
            
                  —
               
               
                  και να καταδικάσει τους κατ’ αναίρεση αντιδίκους στα δικαστικά έξοδα της αναιρετικής διαδικασίας.
               
            
         Λόγοι αναιρέσεως και κύρια επιχειρήματα
      
      Με την υπό κρίση αίτηση αναιρέσεως το Συμβούλιο ζητεί να αναιρεθούν τα μέρη εκείνα των αναιρεσιβαλλομένων αποφάσεων στα οποία το Γενικό Δικαστήριο απέρριψε την ένσταση απαραδέκτου που προέβαλε το Συμβούλιο για λογαριασμό του Eurogroup προβάλλοντας τους εξής λόγους:
      
                  —
               
               
                  το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι το Eurogroup είναι «οντότητα της Ένωσης η οποία ιδρύεται τυπικώς με τις Συνθήκες»·
               
            
                  —
               
               
                  το Γενικό Δικαστήριο υπέπεσε σε πλάνη περί το δίκαιο καθόσον απέρριψε την ένσταση απαραδέκτου που προέβαλε το Συμβούλιο, αν και δεν προσδιόρισε ποιες «αρμοδιότητες» ανατίθενται στο Eurogroup από τις Συνθήκες·
               
            
                  —
               
               
                  το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι τυχόν αποδοχή της ενστάσεως απαραδέκτου που προέβαλε το Συμβούλιο θα είχε ως αποτέλεσμα «να ιδρύονται, εντός μάλιστα της έννομης τάξης της Ένωσης, οντότητες των οποίων οι πράξεις και οι συμπεριφορές δεν θα ήταν δυνατό να θεμελιώσουν ευθύνη της Ένωσης».